Aipen vuosi 2023 - 2024

Aikuisten perusopetus aloitti opiskelun tiistaina 15.8.2023. Kaksi päättövaiheen ryhmää ja yksi alkuvaiheen ryhmä opettajineen pääsivät Tornionmäen kouluun, jossa on opiskelijoille ja henkilökunnalle hienot, avarat tilat.

 Vuoden aikana on opiskeltu luokissa mutta myös koulurakennuksen ulkopuolella. 31.1.2024 kävimme retkellä Helsingissä luonnontieteellisessä museossa, jossa tutustuimme erilaisiin fossiileihin ja eläimiin. Nähtävillä oli esimerkiksi Haminan mursu ja stellerinmerilehmä. Museon jälkeen oli hetki vapaata aikaa kauppakeskus Kampissa.

 Lisäksi lukuvuoden aikana opiskelijat ovat käyneet kirjastossa, keilaamassa, monikulttuurikeskus Saagassa, luontoretkellä, Poikilo-museossa ja Taideruukissa. Vierailijoitakin on käynyt: Moona-neuvontapalvelu ja koulukuraattori Karita kävivät esittäytymässä.

 Huhtikuussa 2024 saimme Tornionmäkeen vielä uuden ryhmän, kun kaksitoista lukuvaiheen opiskelijaa aloitti opinnot. Ryhmäläiset toivat mukanaan paljon iloa ja naurua koulun kakkoskerrokseen.

